Լոիս Լոուրի

Լոիս Լոուրի (անգլ.՝ Lois Lowry, ), ամերիկացի գրող, ավելի քան երեսուն մանկական գրքերի հեղինակ, Ջոն Նյուբերի անվան մեդալի կրկնակի դափնեկիր (1990, 1994)։ 2016 թվականին հասել է Հանս Քրիստիան Անդերսենի անվան մրցանակի եզրափակիչ փուլ։

Կենսագրություն 

Լոիս Լոուրին ծնվել է 1937 թվականի մարտի 20-ին Հոնոլուլու (Հավայի) քաղաքում, Ռոբերտ և Քեթրին (Լենդիս) Համերսբերգների ընտանիքում։ Սկզբում ծնողները նրան անվանել են Սինա տատիկի անունով, ով ծնվել էր Նորվեգիայում, բայց երբ տատիկն իմացել է այդ մասին, հեռագրել է, որ երեխան պետք է ունենա ամերիկյան անուն։ Նրա ծնողներն ընտրել են Լոիս և Էնն անունները՝ ի պատիվ հոր քույրերի։

Ընտանիքում երեք երեխա կար։ Լոիսը միջնեկն էր։ Նա ուներ մեծ քույր՝ Հելենը, և կրտսեր եղբայր՝ Ջոնը։ Հելենը Լոիսից մեծ էր երեք տարով։ Նա մահացել է 1962 թվականին 28 տարեկան հասակում։ Կյանքի այս փորձությունն իր ազդեցությունն է թողել Լոիսի վրա, և նա գրել է իր առաջին գիրքը՝ «A Summer to Die»: Գիրքը մի երիտասարդ աղջկա մասին է, որը ողբերգականորեն կորցնում է ավագ քրոջը։ Լոիսի եղբայրը՝ Ջոնը, նրանից փոքր է 6 տարով։ Նա բժիշկ է դարձել։ Նրանք շարունակում են գտնվել մտերիմ հարաբերությունների մեջ։

Լոիսի հայրը զինվորական բժիշկ էր՝ ատամնաբույժ։ Նրա աշխատանքի շնորհիվ ընտանիքը հաճախ տեղափոխվում և ճանապարհորդում էր Միացյալ Նահանգներում և աշխարհով մեկ։

1954 թվականին Լոիսն ընդունվել է Բրաունի համալսարան։ Նա հաճախել է այնտեղ 2 տարի, քանի դեռ 19 տարեկան հասակում չէր ամուսնացել Դոնալդ Լոուրիի հետ, ով ԱՄՆ-ի բանակի սպա էր։ Նրանք չորս երեխա են ունեցել՝ դուստրեր՝ Ալեքս և Քրիստին, որդիներ՝ Գրեյ և Բենիամին։

Լոուրիները հաճախ էին տեղափոխվում։ Նրանք ապրել են Կալիֆոռնիայում, Կոնեկտիկուտում, որտեղ էլ ծնվել է Ալեքսը, Ֆլորիդայում, որտեղ ծնվել է Գրեյը, Հարավային Կալիֆոռնիայում, Քեմբրիջում (Մասաչուսեթս), որտեղ ծնվել են Քրիստինը և Բենիամինը։ Ընտանիքը բնակություն է հաստատել Քեմբրիջում այն բանից հետո, երբ Դոնալդը թողել է բանակը, որպեսզի ընդունվի Հարվարդի իրավաբանական դպրոց։ Երբ Դոնալդն ավարտել է դպրոցը, ընտանիքը տեղափոխվել է Փորթլենդ (Մեն)։

Երեխաների բավականաչափ մեծանալուց հետո Լոուրին ժամանակ է գտել, որ ավարտի անգլիական գրականության ուսուցումը Փորթլենդի Հարավային Մայն համալսարանում (1972 թվական)։

Մատենագրություն

Սերիաներ 

Տվողը
Տվողը / The Giver (1993 թվական), 2014 թվականին ռեժիսոր Ֆիլիպ Նոյսը վեպի հիման վրա նկարահանել է «Նվիրյալը» ֆիլմը։
 Կապույտի որոնումները / Gathering Blue (2000 թվական)
 Բանբերները / Messenger (2004 թվական)
 Որդի / Son (2012 թվական)

Անաստասիա / Anastasia
 Անաստասիա Կրուպնիկ / Anastasia Krupnik (1979 թվական)
 Կրկին Անաստասիա / Anastasia Again! (1981 թվական)
 Ձերդ գերազանցություն Անաստասիա / Anastasia at Your Service (1982 թվական)
 Անաստասիա, հարցրեք Ձեր վերլուծաբանին / Anastasia, Ask Your Analyst (1984 թվական)
Ինքնուրույն Անաստասիան / Anastasia on Her Own (1985 թվական)
 Անաստասիան ունի պատասխաններ / Anastasia Has the Answers (1986 թվական)
 Անաստասիան ընտրում է մասնագիտություն / Anastasia’s Chosen Career (1987 թվական)
 Անաստասիան այս հասցեում / Anastasia at This Address (1991 թվական)
 Բացարձակապես Անաստասիա / Anastasia Absolutely (1995 թվական)

Սեմ Կրուպնիկ / Sam Krupnik
 Ամեն ինչ Սեմի մասին / All About Sam (1988 թվական)
 Կեցցե՛ս, Սեմ / Attaboy Sam! (1992 թվական)
 Շուտով կհանդիպենք, Սեմ / See You Around, Sam! (1996 թվական)
 Zooman Sam (1999 թվական)

Tate Family
 The One Hundredth Thing About Caroline (1983 թվական)
 Switcharound (1985 թվական)
 Your Move, J.P.! (1990 թվական)

Gooney Bird
 Gooney Bird Greene (2002 թվական)
 Gooney Bird and the Room Mother (2006 թվական)
 Gooney the Fabulous (2007 թվական)
 Gooney Bird Is So Absurd (2009 թվական)
 Gooney Bird on the Map (2011 թվական)

Ինքնակենսագրություն
 Ետ նայելով / Looking Back (1998 թվական)

Այլ գրքեր
 A Summer to Die (1977 թվական)
 Here in Kennebunkport (1978 թվական)
 Find a Stranger, Say Goodbye (1978 թվական)
 Autumn Street (1980 թվական)
 Taking Care of Terrific (1983 թվական)
 Us and Uncle Fraud (1984 թվական)
 Rabble Starkey (1987 թվական)
 Number the Stars (1989 թվական)
 Stay! Keeper’s Story (1997 թվական)
 The Silent Boy (2003 թվական)
 Gossamer (2006 թվական)
 The Willoughbys (2008 թվական), 2020 թվականի գարնանը լույս է տեսել ամերիկա-կանադական անիմացիոն ֆիլմը, որը նկարահանվել է Քրիս Պերնի և Քորի Էվանսի կողմից։ Ֆիլմում նկարահանվել են Ռիկի Ջերվեյսը, Մայա Ռուդոլֆը, Ուիլ Ֆորտեն, Մարտին Շորթը և ուրիշներ։
 Crow Call (2009 թվական)
 The Birthday Ball (2010 թվական)
 Bless This Mouse (2011 թվական)
 Like the Willow Tree (2011 թվական)

Ֆիլմի սցենարներ
 Taking Care of Terrific (Հեռուստատեսային կինոնկար) (1987 թվական)
Նվիրյալը / The Giver (2014 թվական)

Հետաքրքիր փաստեր 

 Լոիսի «The Willoughbys» գիրքը կարելի է դիտարկել որպես Քրիստոֆեր Նոլանի «Ինտերստելլար» կինոնկարի տեսարաններից մեկը՝ Մյորֆի գրքերից մեկի հիման վրա։

Ծանոթագրություններ 

Ամերիկացի կին գրողներ
21-րդ դարի ամերիկացի վիպասաններ
20-րդ դարի ամերիկացի կին գրողներ
20-րդ դարի ամերիկացի վիպասաններ
Ամերիկացի լրագրողներ
Ամերիկացի մանկագիրներ
21-րդ դարի ամերիկացի կին գրողներ
Ամերիկացի կին վիպասաններ
Ամերիկացի լուսանկարիչներ